
EVIGT  LIV  ER  AT  KENDE  GUD  OG  HANS  SØN  JESUS  KRISTUS 


NUMMER   19 


1.  OKTOBER  1922 


71.   AARGANG 


TALE  AF  PRÆSIDENT  HEBER  J.  GRANT 
I  UNGDOMSKONFERENCEN 

i  Salt  Lake   City  den   io.  Juni   1922. 

ANTI-CIGARETLOVEN  SKULDE  INDSKÆRPES  IKKE 

OPHÆVES. 

Det  glæder  mig,  at  næsten  alle  Valgsprog,  som  er  indfort 
af  Ungdomsforeningerne,  er  efterlevet.  Et  af  disse  Valgsprog 
lyder  saaledes:  »Tobakken  skal  hverken  nydes  eller  sælges«. 

Jeg  tror,  at  alle,  som  jeg  taler  til  i  Dag,  stotter  Loven  mod 
Cigaretforbudet.  Jeg  anbefaler  Eder,  mine  unge  Brødre  og 
Sostre,  at  bruge  Eders  Stemmeret  ved  det  kommende  Valg, 
saaledes  at  I  ikke  stemmer  paa  nogen  Kandidat  til  den  lov- 
givende Forsamling,  som  ikke  vil  udtale  sig  frit  og  uforbe- 
holdent om  at  fastholde  denne  Lov,  saaledes  som  den  er  ned- 
skrevet i  Statens  Lovbog.  (Stærkt  Bifald.) 

Vi  burde  i  Aften  forpligte  os  til  at  gøre  dette.  Der  er  nogle, 
som  siger,  at  denne  Lov  burde  ophæves,  fordi  den  ikke  ad- 
lydes. Jeg  siger,  at  Loven  skulde  indskærpes  og  gøre  sig  mere 
gældende,  ikke  ophæves.  Der  findes  i  denne  store  Folkeskare, 

som  nu  lytter  til  min  Rost,  Magt  nok  til,  hvis  enhver  vil  bruge 
sin  Stemmeret,  at  hindre  denne  Lov  fra  at  blive  ophævet. 

CIGARETTEN  RUINERER  DET  FYSISKE  OG  MORALSKE 

MENNESKE. 

Ingenting  er  saa  skadeligt  for  de  Unges  fysiske  og  moralske 
Udvikling  som  Brugen  af  Cigaretten.  Enhver  voksen  Mand, 
som  ryger  Cigaretter,  sætter  de  Yngre  et  daarligt  Eksempel. 
Det  skulde  være  alle  Mænds  og  Kvinders  Bestræbelse  at  sætte 
et  godt  Eksempel  for  Ungdommen.  Hvilken  religiøs  Over- 
bevisning et  Menneske  end  har,  saa  skulde  hans  Opgave  altid 
være  at  leve  et  saadant  Liv,  som  er  værdigt  at  efterfølge  under 
alle  Forhold. 

Det  er  naturligt  for  unge  Mænd  og  Kvinder  at  blive  paa- 
virkede af  deres  daglige  Omgivelser.  Jeg  har  kendt  mange 
unge  Mænd,  som  har  faaet  Beskæftigelser  hos  intelligente  og 
dygtige  Forretningsmænd,  hvis  moralske  Forhold  ikke  var  de 
bedste,  men  begrundet  paa  deres  Dygtighed,  forstod  de  at 
tjene  Penge,  og  disse  unge  Mænd  har  fulgt  deres  Eksempel  — 
i  Strid  med  den  Opdragelse,  som  de  har  modtaget  fra  deres 
Forældre  og  i  Strid  med  Guds  Aabenbaring.  Med  nogle  faa 
Undtagelser  har  disse  lidt  fuldstændigt  Skibbrud  i  Livet, 
nogle  af  dem  paa  det  moralske  og  andre  paa  det  finansielle 
Omraade. 

FØLGER  AF  AT  EFTERABE  DAARLIGE  VANER. 
Jeg  ønsker  at  sige  til  de  unge  Mænd,  der  efteraber  daarlige 
Vaner  af  de,  som  ikke  er  af  vor  Tro,  at  de  er  i  større  Fare  for 
deres  moralske  og  finansielle  Ruin,  end  de,  som  ikke  tilhorer 
Kirken.  De  unge  Mænd,  som  har  modtaget  Raad  og  Vejled- 
ning baade  i  Ord  og  ved  deres  Forældres  Eksempel  og  har 
lært  at  holde  sig  fra  The,  Kaffe,  Tobak  og  berusende  Drikke, 
begaar,  naar  de  tillader  sig  at  nyde  disse  Ting,  en  stor  Synd, 
thi  de  bryder  ogsaa  et  af  de  ti  Guds  Bud:  »Ær  Din  Fader  og 
Moder,  paa  det  at  det  maa  gaa  Dig  vel,  og  Du  maa  leve  længe 

paa  Jorden.«  Jeg  har  hørt  Mænd  i  denne  Stad,  som  ikke  til- 
hører vort  Samfund,  sige,  at  disse  unge  Mænd,  som  ved  at 
drikke  og  ryge  o.  s.  v.  prøver  paa  at  faa  Anseelse  hos  Ikke- 
Mormoner,  begaar  en  stor  Dumhed,  thi  endskønt  de,  som  ikke 
tilhører  Kirken,  ikke  anser  dette  for  at  være  urigtigt,  saa  har 
de  Intelligente  blandt  dem  absolut  ingen  Agtelse  for  saadanne 
Personer,  som  undervurderer  deres  egen  Religion  eller  ringe- 
agter deres  Forældres  Formaninger. 

Jeg  véd  af  personlig  Erfaring,  at  da  jeg  i  min  Ungdom  ar- 
bejdede paa  et  Kontor,  hvor  jeg  var  den  eneste  Mormon,  at 
min  Efterleven  af  de  Lærdomme,  som  jeg  havde  modtaget  af 
min  kære  hedengangne  Moder,  gav  mig  en  Anseelse  hos  disse 
Mænd,  som  jeg  aldrig  kunde  have  opnaaet,  dersom  jeg  havde 
ringeagtet  hendes  Raad  og  Formaninger. 

Mange  af  dem,  som  jeg  paa  den  Tid  arbejdede  blandt,  har 
totalt  lidt  Skibbrud  i  Livet  og  tabt  deres  Venners  Tillid,  men 
jeg  kender  ingen  Mormon,  som  har  efterlevet  Jesu  Kristi 
Evangelium,  der  ikke  har  vundet  Venner  blandt  Mormoner, 
Jøder  og  Ikke-Mormoner,  samt  været  i  Besiddelse  af  fysisk, 
intellektuel  og  moralsk  Kraft.  Jeg  véd,  at  min  Moders  For- 
maninger, som  jeg  adlød,  var  den  bedste  Kapital  og  den 
bedste  Lærdom,  som  jeg  kunde  erholde.  Alle  de,  som  jeg  dag- 
lig færdedes  blandt  paa  nævnte  Kontor,  røg  Tobak.  Jeg  maatte 
hele  Dagen  staa  ved  en  Disk  ved  Siden  af  Chefen,  som  røg 
uopholdelig  hele  Tiden.  I  Begyndelsen  gjorde  det  mig  syg,  saa 
at  jeg  daglig  maatte  gaa  ud  i  Baggaarden  og  kaste  op.  Des- 
uagtet beundrede  jeg  denne  Chefs  Liberalitet  og  Godhed  mod 
mig,  jeg  næsten  tilbad  ham;  men  takket  være  Herren,  fordi 
jeg  aldrig  fik  Lyst  til  at  efterabe  hans  Vaner,  hvilket  jeg  var 
formanet  til  ikke  at  gøre,  og  Resultatet  blev,  at  jeg  havde  min 
Arbejdsgivers  Tillid  lige  til  hans  Død;  en  Fortrolighed  og 
Anseelse,  som  jeg  aldrig  havde  faaet,  hvis  jeg  havde  fulgt 
hans  Eksempel  og  ringeagtet  min  Moders  Formaning.  Han 
døde,  hvis  jeg  husker  rigtigt,  da  han  var  et  Aar  yngre,  end 
jeg  nu  er.  Han  var  en  frisk,  energisk,  stærk  og  atletisk  bygget 

Mand,  men  Tobakken  odelagde  hans  Hjærte  og  undergravede 
hans  Livskraft.  Han  var  mig  overlegen  i  mange  Ting,  men 
ved  daglig  at  tilfredsstille  sit  store  Begær  af  Tobak  forkortede 
han  sit  Liv,  uagtet  hans  Læge  i  den  sidste  Del  af  hans  Leve- 
tid forbod  ham  at  ryge  Tobak. 

HERRENS  LØFTE  TIL  DE  LYDIGE. 

Jeg  erindrer  ogsaa  en  anden  af  mine  dyrebare  Venner  i 
denne  Stad,  der  ligeledes  døde  som  en  Følge  af  Tobaksbrugen, 
uagtet  han  var  yngre  end  jeg.  Mange  i  fysisk  Henseende 
meget  stærkere  Mænd  end  deres  Kammerater,  men  som  ikke 
holder  Herrens  Bud,  gaar  nedbøjede  omkring,  medens  deres 
Jævnaldrende,  som  lyder  Herrens  Love,  er  stærke  og  leve- 
dygtige. Der  er  intet  større  Løfte,  som  Gud  har  givet,  end  det 
han  gav  til  de  Sidste  Dages  Hellige  i  Visdomsordet:  »Alle  de 
Hellige,  der  ihukommer  at  holde  og  gøre  efter  disse  Ord  og 
vandre  i  Lydighed  efter  Befalingerne,  skulle  annamme  Læge- 
dom for  deres  Mave  og  Vædske  for  deres  Ben.  Og  skulle  finde 
Visdommens  og  Kundskabens  Skatte,  ja  skjulte  Liggendefæ; 
de  skulle  løbe  og  ikke  blive  trætte,  og  de  skulle  gaa  og  ikke 
blive  matte,  og  jeg,  Herren,  giver  dem  den  Forjættelse,  at 
Dødens  Engel  skal  gaa  dem  forbi,  ligesom  Israels  Børn,  og 
ikke  ihjelslaa  dem.« 

Tænk  paa  dette.  Hvad  er  større  end  Guds  Visdom?  Hvad  er 
det  første  store  Gode,  som  Mennesker  onsker?  Helbred!  Hvor 
findes  det  Menneske,  som  ikke  ønsker  at  leve?  Det  er  langt 
over  min  Forstand  at  udtale  mig  tilfredsstillende  om  Guds 
Løfter  vedrorende  Helbred  og  Liv.  Men  hvis  vi  vil  afstaa  fra 
de  Ting,  som  fordærver  vort  Legeme  og  vor  Sjæl  samt  de 
finere  Instinkter  i  vor  Natur,  saa  vil  vi  modtage  alle  lovede 
Velsignelser. 

RYGNING  FORDÆRVER  DET  ÆDLESTE  I  MENNESKET. 

Den  Person,  som  tilegner  sig  Vanen  at  ryge,  ryger  næsten 

alle  sine  finere  Instinkter  ud  af  sit  Væsen.  Forleden  Aften  gik 

jeg  til  en  Banket  og  tog  min  Hustru  med  for  at  hore  de  Taler, 

som  skulde  holdes.  Men  hun  fik  aldrig  hørt  dem,  thi  en  saa- 
kaldt  Gentleman,  som  sad  ved  Siden  af  hende  ved  Bordet,  røg 
uopholdeligt.  Hun  blev  syg  og  maatte  gaa  hjem,  før  Talerne 
begyndte.  Denne  Mand  vidste  ikke,  hvad  han  gjorde.  Hvis 
hans  ædlere  Instinkter  ikke  havde  været  odelagte  af  Tobaks- 
giften,  havde  han  ikke  opført  sig  paa  den  Maade,  som  han 
gjorde.  Ingen  virkelig  Gentleman  kunde,  ifølge  min  Mening, 
ryge  i  Selskab  med  Damer,  uden  at  han  fik  deres  Samtykke. 
Naturligvis  er  mange  Damer  i  flere  Tilfælde  selv  skyldige 
i  dette  Misforhold,  thi  de  ryger  selv. 

(Fortsættes). 

ÆLDSTE  JOHN  TANNERS 
LEVNETSBESKRIVELSE. 

Analyseret  paa  Ny  Testamentligt  Grundlag. 

Af  Morten  A.  C.  Nicolaysen. 

(Fortsat  fra  Side  287.) 

9.  Der  er  mangen  en  Gang  gaaet  et  Suk  gennem  en  »kristen« 
Sjæl,  naar  den  i  Enfoldighed  har  læst  det  Ny  Testamente  og 
tænkt  over  de  mange  Tilkendegivelser  af  de  saakaldte  over- 
naturlige Magter  eller  med  rette  Ord  de  »guddommelige« 
Kræfters  Tilsynekomst  i  »Mirakler«  og  de  »aandelige  Naade- 
gaver«  til  de  Troende  og  de  Hellige,  som  havde  adlydt  Jesu 
Kristi  Befalinger.  Sukket  har  drejet  sig  om  Fraværelsen  af 
disse  Tilkendegivelser  og  Gaver  i  »Kristenheden«.  Om  den 
Ny  Testamentlige  Personalhistorie  i  denne  Retning  var  bleven 
nedskrevet  og  bevaret,  vilde  den  uden  Tvivl  fylde  flere  tykke 
Bind;  men  det  sidste  Aarhundredes  Personalhistorie  siden 
Evangeliets  Gengivelse  »fra  Himlen«  giver  ikke  i  mindste 
Maade  det  Ny  Testamente  noget  efter  i  Beretninger  om  disse 
himmelske  Tilkendegivelser,  Mirakler  og  aandelige  Gaver,  og 
det  har  altsammen  fundet  Sted  uden  Bram  og  Brask  mellem 
de  saakaldte  »Mormoner«. 

»Seer«-Evnen  hos  Verdens  Mennesker,  som  gør  Fordring 
paa  aandelig  Begavelse,  Visdom,  Kundskab  og  Bedømmelse, 

»seer«  ofte  fejl  overfor  Sandheden,  som  den  eksisterede,  er 
og  vil  blive.  Paulus  skriver  i  sit  Brev  til  Corintherne,  12.  Kap., 
om  de  aandelige  Gaver:  »I  vide,  at  den  Gang  I  var  Hednin- 
ger, dreves  I  af  Sted  til  de  stumme  Afguder,  alt  som  bedst  I 
dreves.«  Forfattere,  Talere  og  Bagtalere  drives  ofte  af  Sted  af 
deres  delvise  Uvidenhed,  halve  Viden,  Fordomme,  Frygt,  Nid 
og  afgudisk  Begærlighed  efter  Mammon  for  at  sværte  eller 
latterliggøre  »Mormonerne«,  som  i  Virkeligheden  er  Bærere 
og  Banebrydere  for  den  højeste  Intelligens  —  »den  samme 
Gud«  — ,  som  har  givet  sig  tilkende  i  disse  aandelige  Naade- 
gaver,  hvoraf  bl.  a.  Tungemaal  og  Udlægning  af  Tungemaal, 
som  nævnt  af  Paulus,  fandt  Sted  i  et  kritisk  Øjeblik  i  Ældste 
Tanners  Liv. 

Paulus  siger  i  samme  Kap.:  »Men  Aabenbarelsen  af  Aan- 
den  gives  til  enhver,  efter  som  det  er  gavnligt.«  Hvis  Aanden 
af  Tungemaalsgaven  var  gavnlig,  saa  var  det  sandelig  i  dette 
kritiske  Øjeblik,  hvor  det  var  nødvendigt  at  tale  til  Indianerne 
i  deres  eget  Sprog,  og  at  det  ligeledes  var  gavnligt,  at  Aandens 
Kraft  paa  samme  Tid  gennemfo'r  dem,  saa  deres  Hjærter 
ydmygedes  derved.  At  Taleren  menneskeligt  set  ikke  kom  til 
at  staa  som  en  Barbar  overfor  sig  selv,  vises  ved  Udlæggelsen 
i  Hovedsagen.  Jeg  har  selv  bevidnet  Tungemaalsgaven  og  Ud- 
læggelse deraf  til  en  Gudstjeneste  i  det  Ilte  Ward,  hvor  jeg 
bor.  Ligesom  Profeten  Joseph  anser  jeg  den  ikke  for  at  være 
en  Gave  af  Vigtighed  undtagen  den  aabenbares  i  lignende 
Tilfælde  som  i  Tanners  Levnet,  i  Missionslivet  og  for  Oplys- 
ning. Biskop  Brown  beretter  i  sine  Oplevelser,  at  medens  han 
befandt  sig  med  Nyomvendte  tusinde  Miles  fra  Missouri  og 
ude  af  Stand  til  at  kommunicere  med  Kirkens  Hovedmenig- 
hed, modtog  de  gennem  Tungemaalsgaven  Underretning  om 
de  frygtelige  Forfølgelser,  de  Hellige  maatte  lide  i  Missouri, 
og,  som  de  senere  fik  at  vide,  netop  paa  det  Tidspunkt,  hvor 
de  fandt  Sted.  Eksempler  paa  de  øvrige  Naadegaver  kunde 
ogsaa  anføres. 

10.  I  Ældste  Tanners  Levnetsskitse  anføres  hans  Opofrelser 

for  Tempelarbejdet,  og  at  han  i  Templerne  modtog  Tvætning 
og  Salvelse.  »Mormonerne«  er  fremfor  meget  andet  i  deres 
Religion  bleven  vidt  bekendt  for  deres  Templer.  Det  er  ogsaa 
en  Mærkværdighed  i  Betragtning  af  de  mange  Aarhundreders 
traditionelle  »kristelige«  Kultus,  at  vi  igen  har  faaet  indviel- 
sesmæssig  Gudstjeneste  paa  Biblens  Grundlag  i  Templer  af 
lignende  Beskaffenhed  som  Templet  bygget  af  Kong  Salomon 
og  de  senere  genopførte  under  Cyrus  og  Herodes.  Efter  at 
Kristus  havde  udslynget  sin  Fordømmelse  over  det  sidste, 
blev  det  fuldstændig  ødelagt  af  Romernes  Hær,  og  paa  Trods 
af  Forsog  blev  det  senere  umuligt  at  genopføre  det.  Der  er 
mange  Mennesker  i  Verden,  som  tænker,  at  disse  Templer 
skyldes  en  bisar  Idé  hos  »Mormonerne«.  Det  er  en  Fejltagelse 
ligesom  med  Hensyn  til  andre  Ting  overfor  vor  Religion,  som 
vi  gør  absolut  Fordring  paa  at  være  udsprungen  fra  Kristus, 
den  opstandne  Frelser.  Det  var  ikke  nogen  sælsom,  sær  Idé 
hos  det  Gamle  Testamentes  Profeter  at  faa  Herrens  eget  Hus 
bygget,  og  det  var  heller  ikke  tilfældigt,  at  Jesus  daglig  lærte  i 
»Helligdommen«  paa  hans  Tid  til  Trods  for  Apostasi  fra  den 
oprindelige  Tempeltjeneste,  men  viser,  at  han  i  aandelig  Hen- 
seende anerkendte  den  som  sin  »Faders  Hus«,  som  han  sagde. 
Templet  var  Midtpunktet  for  den  isralitiske  Nations  ær- 
bødige Tilnærmelse  af  Abrahams,  Jakobs  og  Isaks  Gud,  og 
kun  Israliterne  kunde  indgaa  i  dens  indre  Helligdomme.  Det 
var  Symbolet  paa  Guds  Nærværelse  blandt  Folket.  Det  ud- 
trykte ved  Gudstjenestens  Midler  i  Ceremonier,  Ordinationer 
og  Forbilleder  Guds  Herligheds  Nærværelse  og  Kraft.  Det  var 
det  synlige  Middel  paa  Tilnærmelse  til  Gud.  Men  midt  i  alle 
disse  Forbilleder  blev  Gud  dog  ikke  tilbedt  i  nogen  afgudisk 
eller  billedlig  Form.  Og  dette  havde  sin  dobbelte  Betydning. 
Gud  var  baade  den  Fjerne  og  den  Nære,  han  var  over  alle 
Ting,  opfyldende  Himlene  og  dog  nærværende  hos  sit  jordiske 
Folk.  Hans  Navn  dvælte  der.  »Hans  Trone  var  i  Himlen,  men 
i  Templet  var  hans  jordiske  Bolig,«  skriver  den  Internationale 
Bible  Dictionary. 

Denne  Udtalelse  kan  godt  anvendes  paa  vor  egen  nuværende 
Tempeltjeneste,  kun  at  vi  har  faaet  en  klarere  Opfattelse  af 
den  personlige  Guddom  og  dens  universelle  Nærværelse,  siden 
Jesus  Kristus  har  været  her  og  som  den  opstandne  Frelser 
igen  har  aabenbaret  sig  til  Profeten  Joseph  Smith.  (Se  Pag- 
tens Bog  88.  og  93.  Kap.). 

Apostlen  Paulus  gør  flere  Gange  opmærksom  paa,  at  Men- 
nesket er  Guds  Tempel,  og  hvis  det  aandelige  Liv,  som  dvæ- 
ler deri,  besmittes  af  Synder,  vil  Herren  ødelægge  Templet. 
Det  er  saaledes  let  at  forstaa,  at  det  er  den  fra  Gud  udsprungne 
guddommelige  Aand  (Apostl.  Gern.  17:  24. — 28.),  der  helliger 
Legemet,  ligesom  det  er  Herrens  aabenbarede  Ord  og  Ordi- 
nancer  og  Beseglinger  for  Menneskets  Lyksaligheds  Skyld,  der 
helliger  det  af  Sten  opførte  Tempel. 

Enhver  af  Herren  indstiftet  Ordinance  er  et  synligt  Middel 
eller  Forbillede,  som,  naar  det  forstaas  (og  de  er  alle  rene  og 
ligefremme  Sindbilleder),  gør  det  lettere  at  indprente  paa 
Menneskets  Erindring  Vigtigheden  af  at  huske  den  store 
aandeligt  underliggende  Sandhed,  som  den  symbolske  Hand- 
ling er  et  Tegn  eller  Udtryk  for.  I  denne  Udtalelse  er  jeg  ogsaa 
i  god  Overensstemmelse  med  Profeten  Joseph  Smiths  Syn  paa 
Sagen.  (Kirkens  Hist.  4.  B.,  S.  554). 

Anti-Mormon-Skrifter  i  Danmark  og  Amerika  har  forsogt 
at  nedværdige  Kirkens  Tempeltjeneste;  men  de  véd  ikke, 
hvad  de  taler  om.  Jeg  har  selv  gaaet  gennem  Templet  mange 
Gange,  og  min  Opfattelse  er  i  Overensstemmelse  med,  hvad 
der  allerede  her  er  anført.  Der  skal  blot  tilføjes,  at  Kristi  Ger- 
ning er  i  mangt  og  meget  stedfortrædende.  Afdøde  Slægters 
henfarne  Aander,  som  ikke  modtog  Evangeliet  i  Kødet,  vil 
derfor  ogsaa  kunne  høste  Fordelen  deraf,  naar  Daab*)  og  de 


*)  Den  27.  Marts  1842  udtalte  Profeten  Joseph  Smith  bl.  a.  om 
Daaben  for  de  Døde:  »Biblen  støtter  Lærdommen,  idet  han  citerede 
1.  Kor.  Brevet  15:  29.:  »Hvad  ville  ellers  de  udrette,  som  lade  sig 
døbe  for  de  Døde?  Dersom  Døde  overhovedet  ikke  staa  op,  hvi 
lade  de  sig  da  døbe  for  dem?«  Hvis  der  blot  er  en  Sætning  af  Her- 

andre  Ordinancer,  Ordinationer,  Begavelser  og  Beseglinger 
udføres  for  dem  af  det  i  Kødet  levende  Præstedømme.  Tempel- 
arbejdet  er  ikke  tomme  Ceremonier,  men  en  Gudsdyrkelse  i 
Aand  og  Sandhed. 

Det  vil  være  af  stor  Værdi  for  den  interesserede  Læsers 
aandelige  Omdømme  og  Udvikling  at  gøre  sig  bekendt  med  de 
allerede  anførte  Citater  og  følgende  Henvisninger,  som  det 
har  kostet  mig  selv  længere  Tid  at  lægge  tilrette,  saa  mine 
Landsmænd  hurtigere  ved  Hjælp  af  Troen  vil  kunne  nyde 
Fordelen  deraf.  Det  staar  klart  ifølge  det  Ny  Testamente,  at 
Kristus  og  Apostlene  anerkendte  Templet  og  Tjenesten  deri 
som  Guds  Hus:  Matthæus  Ev.  21:  12.— 17.,  23:  17.  og  38.;  Mar- 
kus 11:  15.— 19.;  Lukas  19:  45.-47.,  21:  5.-6.,  37.,  20:  1.;  Jo- 
hannes Ev.  2:  13.— 22.,  7:  14.— 30.,  8:  12.— 20.,  10:  22.— 30.; 
Apostlenes  Gern.  3:  1.— 8.,  7:  44.— 50.,  17:  24.-28.,  21:  17.— 30., 
22:  17.— 21.,  24:  6.— 21.,  25:  8. 

Sjælen  —  den  »levende  Sten«  —  er  Guds  Tempel.  Matthæus 
12:  6.;  1.  Corinther  Brev  3.  og  6.  Kap.;  2.  Cor.  6.  Kap.;  Ephe- 
serne  2.  Kap.;  Johannes  Aabenb.  7:  13.— 17. 

I  1.  Kongernes  Bog  6.,  7.  og  8.  Kap.  er  Salomons  Tempel  og 
dets  Indvielse  beskrevet.  Cyrus'  Genopførelse  af  dette  Tempel 


ren,  der  udtaler  sig  for  Daab  for  de  Døde,  saa  er  det  nok  til  at  vel- 
begrunde den  som  en  sand  Lærdom.  For  det  andet,  dersom  vi  ved 
Guds  Søns  Præstedømmes  Autoritet  kan  døbe  et  Menneske  i  Fade- 
rens, Sønnens  og  den  Hellig  Aands  Navn  til  dets  Synders  For- 
ladelse, saa  er  det  ligesaa  meget  vort  Privilegium  at  handle  som 
Fuldmægtig  og  blive  døbt  til  Syndernes  Forladelse  paa  de  afdøde 
Slægtninges  Vegne,  som  ikke  har  hørt  Evangeliet  eller  dets  Fylde« 
(i  Kødet,  men  sandsynligvis  vil  høre  det  forkyndt  i  Aandeverdenen 
og  der  annamme  Læren,  men  i  Aandernes  Verden  vil  de  ikke  være 
i  Stand  til  at  kunne  blive  indhyllet  i  Ordinancens  vaade  Element). 
1.  Peters  Brev  3:  14.— 22.,  4:  1.— 7.  Paulus  siger  endvidere,  at  hvor 
der  ikke  er  nogen  Forandring  af  Præstedømmet,  er  der  heller  ingen 
Forandring  af  Ordinancerne.  Tilstanden  i  »Kristenheden«  med  Fra- 
værelsen af  denne  Ordinance  er  saaledes  ifølge  det  Ny  Testamente 
et  tilstødende  Bevis  paa  Frafaldet,  og  det  er  en  for  Gud  uantagelig 
Omforandring  af  det  oprindelige  Grundlag  i  Lære  og  Liv  af  den 
forste  kristne  Kirke. 

omtales  i  Esras  Bog  6.  Kap.  Herodes'  Tempel  paabegyndtes 
20  Aar  før  Kristus. 

Tvætning  blev  ifølge  2.  Mosebog  30:  19. — 21.  indført  som 
en  evig  Skik  for  Aaron  og  hans  Sønner  og  Efterkommere  i 
Forbindelse  med  Tjenesten  i  Helligdommen.  Dette  Forbillede 
paa  Omvendelse  og  tjenende  Kærlighed  før  Helliggørelsen  i 
Herrens  Tjeneste  skønner  man  ogsaa  af  1.  Gor.  6:  11.,  Hebræer 
Br.  10:  19.— 25.,  Johannes  13:  5.— 17. 

Salvelsen  blev  ligeledes  ifølge  2.  Mosebog  indført  for  Præste- 
tjenesten (30. — 33.).  Profeterne  blev  lejlighedsvis  indviede  ved 
Salvelse  til  deres  Embede  (1.  Kongerne  19:  16.)  og  blev  kaldt 
Messias  eller  den  Salvede.  (Se  ogsaa  2.  Mos.  40:  15.,  29:  29.,  7.; 
4.  Mos.  3:  3.;  3.  Mos.  16:  32.,  4:  3.). 

Salvelsen  er  et  Forbillede  paa  afgjort  Indvielse  i  Herrens 
Tjeneste  og  Helliggørelsen  ved  Udgydelsen  af  den  Helligaand 
og  Aabenbarelsen  af  de  himmelske  Magter,  som  de  for  Eks- 
empel fandt  Sted  i  Kirtland  Tempel  under  den  højtidelige 
Handling  af  Præstedømmets  Salvelse.  I  det  Ny  Testamente 
finder  vi  ligeledes  Salvelsens  forbilledlige  Betydning  omtalt  i 
Lukas  4:  17.— 19.;  Apostl.  Gern.  4:  23.-36.,  10:  34.-48.;  Hebr. 
1:  8.— 12.;  2.  Cor.  1:  20.— 22.;  Joh.  12.  Kap. 

Paa  det  amerikanske  Kontinent  er  der  flere  forhistoriske 
Ruiner  af  Templer.  De  beviser  Sandfærdigheden  af  MormOns 
Bogs  Beretninger  om  Tempeltjenesten,  som  den  udvandrede 
Profet  Lehi  forstod  var  anerkendt  af  Gud,  ligesom  den  fandt 
Sted  blandt  den  isralitiske  Nation  i  Palæstina. 

Kristus  prøvede  under  sin  jordiske  Mission  at  samle  Israel, 
rense  det  fra  Fordomme  og  Ugudelighed  og  at  gengive  det 
Herrens  Hus'  Ordinancer  og  Beseglinger,  men  de  vilde  ikke 
omvende  sig,  og  Resultatet  blev,  at  deres  Hus  lodes  øde.  (Se 
Matt.  23.  Kap.).  De  hellige  Begavelser  og  Velsignelser  blev 
senere  udgydt  over  Apostlene  paa  Pinsefestens  Dag  (Profeten 
Josephs  Udtalelse,  5.  Bind  af  Kirkens  Hist.,  Side  423). 

Herrens  Aabenbaringer  gennem  Profeten  Joseph  Smith  til 
Nutiden  om  Templet  og  det  deri  stedfindende  og  fremtidige 

Arbejde  kan  Læseren  gøre  sig  bekendt  med  ved  at  studere 
Lærdommens  og  Pagtens  Bog  124.,  110.,  127.  og  128.  Kap.  samt 
84.  og  105.  Kap.  —  Den  er  udgivet  paa  Dansk  tilligemed  Mor- 
mons Bog  og  andre  Skrifter  paa  Missionens  Forlag  i  Kors- 
gade 11,  København  N. 

Salt  Lake  City,  Utah,  22.  Maj  1922. 


DØDEN  -  OG  HVAD  DER  FØLGER  EFTER. 

Af  Henning  Jensen. 

Der  udkom  i  1861  en  Digtsamling  af  Hauch  »Lyriske  Digte 
og  Romancer«.  Der  var  to  af  Digtene,  som  allerede  den  Gang, 
for  60  Aar  siden,  gjorde  et  ret  stærkt  Indtryk  paa  mig,  og  som 
jeg  siden  jævnlig  er  vendt  tilbage  til.  —  Det  ene  Digt  kalder 
han  »Af sted  fra  Verden«,  og  det  begynder  saaledes: 

Det  er  paa  Tiden,  bort  jeg  vandre  maa, 
Den  blege  Død  har  lammet  mine  Kræfter, 
Det  dunkle  Eventyr,  jeg  skal  bestaa, 
Som  Sjælen  frygter,  og  dog  længes  efter. 

Jeg  tror,  Digteren  har  Ret  i,  at  den  Følelse,  som  griber  os 
ved  Tanken  om  Døden,  er  en  Blanding  af  Frygt  og  Længsel. 
Man  kommer  nemlig  ikke  helt  udenom  Frygten.  Grundtvig 
siger  i  sin  bekendte  dejlige  Salme:  »At  sige  Verden  ret  Far- 
vel«, at  vi  ser  med  Gru  vort  Timeglas  udrundet.  —  Denne  Gru 
er  maaske  stærkest  hos  dem,  hvor  Aandens  Liv  rører  sig  stær- 
kest. Det  er  jo  paafaldende,  at  ingen  har  vel  følt  Dødens  Gru 
stærkere  end  Kristus,  hos  hvem  Aandens  Liv  rørte  sig  stær- 
kere end  hos  nogen  anden.  —  Men  selv  vi  almindelige  Men- 
nesker, som  kun  har  Aandsliv  til  tarveligt  Husbehov,  vi  kom- 
mer ikke  helt  udenom  Frygten  for  Døden,  netop  fordi  den  er 
et  saa  »dunkelt  Eventyr«.  —  Naar  mange  Mennesker  ikke 
synes  at  kende  til  Dødsfrygt,  saa  er  det  vistnok  fordi,  de  aldrig 
har  tænkt  over,  hvilket  uhyre  Vendepunkt  det  er  i  vor  Til- 
værelse, at  miste  det  Legeme  og  de  Sanser,  som  var  afpassede 


300 

efter  Forholdene  her  paa  Jorden,  og  faa  et  nyt  Legeme  og  nye 
Sanser,  som  er  afpassede  efter  en  Verden,  som  vi  ikke  kender 
noget  til. 

Men  paa  den  anden  Side  har  Hauch  ogsaa  Ret  i,  at  man 
undertiden  kan  føle  Længsel  efter  at  lære  denne  nye  Verden 
at  kende.  Det  er  en  lignende  Længsel,  som  en  Rejsende  vel 
kan  have,  naar  han  drager  ud  til  Egne,  som  hidtil  har  været 
ganske  ukendte,  og  hvor  maaske  aldrig  nogen  Menneskefod 
har  traadt. 

I  det  samme  Digt  siger  Hauoh: 

Og  jeg  har  gransket  rundt  i  mangen  Bog, 
Og  jeg  har  siddet  ved  de  Vises  Side. 
Trods  deres  Ord  jeg  blev  dog  lige  klog 
Paa  det,  som  allerhelst  jeg  vilde  vide. 

Thi  Jordens  Kløgt  ej  give  kan  Besked, 

Om  hvad  der  skimtes  gennem  Gravens  Rifter. 

Men  da  Hauch  ikke,  hverken  i  Bøger  eller  af  de  Vise,  kunde 
faa  nogen  Besked  om,  hvad  der  skjulte  sig  bag  Døden,  saa 
greb  han  til  sin  digteriske  Fantasi  for  at  faa  lidt  at  vide  om 
den  ukendte  Verden,  han  skulde  rejse  til.  Og  derom  handler 
et  andet  Digt,  som  han  kalder:  »En  Erindring«. 

Han  beskriver  her  sin  Barndoms  Egn  i  Norge:  Elven,  der 
strømmer  over  Klipperne,  hvor  Hindbærret  gror  og  de  vilde 
Roser  blomstrer,  hvor  Droslen  og  Solsorten  sang  paa  Skovens 
Veje. 

Og  saa  fortsætter  han: 

Jeg  maatte  det  forlade,  jeg  saa  det  aldrig  mer, 
Dog  tit  i  mine  Drømme  jeg  endnu  klart  det  ser. 
—  Og  skal  af  Jordens  Minder  et  Hjem  jeg  bygge  hist, 
Da  vil  den  Elv  genfødes,  det  véd  jeg  ganske  vist. 
Dertil  de  dunkle  Klipper  i  Dalen  dyb  og  trang, 
Og  Roserne,  der  blussed  ved  Vandbølgens  Sang. 

Det  er  altsaa  Digterens  Mening,  at  han  mulig  hinsides  kan 
komme  til  at  bygge  sig  et  Hjem  af  Jordens  Minder.  Og  saa  vil 
han  bygge  det  af  Minderne  fra  sit  Barndomshjem. 

Man  kan  sige,  at  dette  er  Fantasi;  og  det  er  det  naturligvis. 
Men  i  en  stor  Digters  Fantasier  er  der  maaske  en  hel  Del 
Virkelighed.  —  Og  det  er  ganske  interessant,  at  en  beromt 
psykisk  Forsker,  Professor  Hyslop  ved  Columbia-Universite- 
tet  i  De  forenede  Stater,  er  inde  paa  den  samme  Tankegang 
som  Hauch. 

Professor  Hyslop  mener,  at  vi  i  kortere  eller  længere  Tid 
efter  Døden  særlig  samler  vore  Tanker  om  de  jordiske  Erfa- 
ringer. Vi  er,  hvad  han  kalder  »jordbundne«,  beskæftigede 
med  Forestillinger,  der  hører  vor  jordiske  Fortid  til.  Vi  fører 
et  Slags  Drømmeliv,  hvor  Billeder  fra  vort  jordiske  Liv  be- 
standig drager  os  forbi,  altsaa  ogsaa  Billeder  af  de  Steder  her 
paa  Jorden,  som  vi  særlig  elskede.  Disse  Drømmebilleder  har 
ingen  Virkelighed  i  den  Verden,  hvor  vi  efter  Doden  opholder 
os.  Men  ligesom  vi,  naar  vi  drømmer  her  paa  Jorden,  ikke  har 
nogen  Anelse  om,  at  det  kun  er  en  Drøm,  saaledes  har  vi  heller 
ingen  Anelse  om,  at  vore  Drømme  i  den  hinsidige  Tilværelse 
om  vort  Jordelivs  Steder  og  Begivenheder  kun  er  Billeder  fra 
vort  svundne  Liv.  De  staar  for  os  som  noget,  vi  i  Virkelig- 
heden oplever,  saa  vi  endog  mulig  i  den  første  Tid  efter  Do- 
den  ikke  har  nogen  klar  Bevidsthed  om,  at  vi  er  døde.  — 
Professor  Hyslop  mener,  at  denne  Drømmetilstand  vil  vare 
saalænge,  til  vor  Aand  har  begyndt  at  løsrive  sig  fra  den  jord- 
bundne Tilstand  og  er  moden  til  at  lære  sine  nye  Omgivelser 
nøjere  at  kende.  —  Han  mener,  at  vor  Tilstand  straks  efter 
Doden  kan  sammenlignes  med  et  nyfødt  Barns.  Et  saadant 
spædt  Barn  fører  jo  ogsaa  et  næsten  uafbrudt  Drømmeliv 
uden  noget  Begreb  om  den  Verden,  som  det  er  kommen  ind  i. 
Først  efterhaanden  vaagner  det  til  Bevidsthed  om  sine  Om- 
givelser, forst  i  snævrere,  derefter  i  bestandig  videre  Kredse. 

Professor  Hyslop  mener,  at  de  Meddelelser,  som  formentlig 
kommer  fra  de  Afdøde,  stammer  fra  denne  Drommetilstand, 

og  derfor  kun  handler  om  jordiske  Ting.  De  er  derfor  tit 
meget  banale  og  undertiden  latterlige;  men  dette  kommer 
ganske  simpelt  af,  at  disse  Meddelelser  ikke  er  Meddelelser 
fra  det  hinsidige  Liv,  men  derimod  Erindrings -Billeder  fra 
det  Liv,  de  en  Gang  levede  her  paa  Jorden.  Fra  det  Liv,  de 
Afdøde  lever,  efter  at  denne  Drømmetilstand  om  Jordelivet  er 
ophørt,  har  vi  ingen  Meddelelser  og  vil  sandsynligvis  heller 
aldrig  faa  nogen. 

»Man  maa  gøre  sig  det  klart,«  siger  Professor  Hyslop,  »at 
det  er  et  barnagtigt  Ønske  at  vente  Afsløringer  om  det  hin- 
sidige Livs  Natur  fra  de  Afdøde.  Man  maa  erkende,  at  den  psy- 
kiske Forsknings  Opgave  ikke  er  at  opfylde  saadanne  barn- 
agtige Ønsker.  Det  kan  ikke  være  den  psykiske  Forsknings 
Opgave  at  undersøge,  om  Aanderne  er  i  Himlen  eller  i  Hel- 
vede, eller  af  hvad  Art  det  fremtidige  Liv  er.  Vi  maa  nøjes 
med  at  fastslaa,  om  vi  efter  den  legemlige  Død  lever  videre 
med  fuld  Bevidsthed,  om  vi  beholder  vore  Erindringer,  om  vi 
kunne  meddele  os  til  dem,  der  endnu  lever  paa  Jorden,  og  be- 
vise dem,  at  vi  har  bevaret  vor  Personlighed.  —  Lykkes  dette 
os,  da  er  i  Sandhed  meget  opnaaet.  Men  da  har  vi  ogsaa  naaet 
Grænsen  for,  hvad  det  er  muligt  for  den  menneskelige  Aand 
at  naa,  saa  længe  den  befinder  sig  i  det  jordiske  Legeme.  Men 
vi  har  den  Trøst,  at  den  psykiske  Forskning  allerede  nu  har 
fundet  rigelige  Beviser  for,  at  de  Døde  lever.  Kun  en  Uvidende 
kan  her  tvivle.« 

Saaledes  slutter  Professor  Hyslop  efter  et  mangeaarigt, 
indgaaende  Studium  af  de  psykiske  Fænomener. 


OMGIVELSERNES  MAGT. 

Karakteren  forvandles  gennem  Paavirkning  fra  de,  vi  om- 
gaas.  Intet  Menneske  kan  blive  godt  blot  ved  selv  at  gøre  sig 
Anstrengelse  for  at  blive  det.  En  rigt  udviklet  Personlighed  er 

i  Almindelighed  det  ubevidste  Resultat  af  den  Indflydelse, 
man  bevidst  har  givet  sig  ind  under.  Hvis  vi  finder  en  Ven, 
har  Tillid  til  ham  og  elsker  ham,  hvis  vi  har  faaet  Øjet  aabent 
for  en  stor  Sag  og  giver  os  hen  i  Arbejdet  for  den,  hvis  vi 
lader  os  gribe  af  den  Magt,  der  er  i  Bøger,  og  mætter  os  med 
den  Aand,  der  gaar  igennem  dem,  hvis  vi  finder  et  Broder- 
skab med  samme  aandelige  Indhold  og  samme  Higen,  som 
vi  selv  og  slutter  os  dertil,  da  behøver  vi  ikke  at  spilde  mange 
Tanker  paa,  hvordan  det  vil  gaa  med  vor  Karakterudvikling. 
Vi  kan  nemlig  ikke  undgaa  at  paavirkes  af  vort  Venskabs- 
forhold og  af  at  tjene  vor  Sag  og  af  at  gaa  op  i  vore  Boger 
og  af  Samarbejdet  med  vore  Ligesindede.  Vi  kan  ikke  vælge 
at  blive  Kristus  lig  og  vente  at  naa  dette  Maal  ved  at  stræbe 
derefter  af  egen  Magt.  Men  vi  kan  vælge  Jesus  til  Ven  og  gøre 
det  til  vor  Livsopgave  at  arbejde  for  Guds  Riges  Udbredelse, 
vi  kan  læse  vort  Kirkesamfunds  Bøger,  vi  kan  slutte  os  mere 
fast  og  hengivent  til  vor  Menighed  ved  at  være  konsekvent  i 
Opfyldelsen  af  vore  Pligter  og  dette,  som  vi  bevidst  kan  vælge, 
vil  ubevidst  øve  sin  Indflydelse  paa  os  og  forvandle  vort  Liv. 

L.  Caspersen. 


EVIGHEDSPAGT. 

Evigheds  Pagt,  Kærligheds  Pagt, 
Himmelens  Engle  har  os  bragt; 
omvender  Hjærtet  fra  Ufred  og  Kiv, 
søger  at  finde  det  evige  Liv. 
Zion  beredes  dertil. 

Kærligheds  Frø  aldrig  kan  dø, 
evig  er  Sandheden,  Livets  Frø 
spirer  og  grønnes  for  Menneskets  Fod, 
Frelseren  er  Dig  en  Hyrde  saa  god, 
Faderens  enbaarne  Son. 

Sandhedens  Ord  kom  til  vor  Jord, 
blomstrer  nu  som  et  Rosenflor; 
Herren  har  talet  til  Jorden  paany, 
Salighed  bragt  os  fra  Himmelens  Sky; 
Sandhed  oplyse  vor  Jord. 

Præstedoms  Magt  er  os  nu  bragt, 
deri  er  Sjælenes  Frelse  lagt; 
alle  nu  døbes  i  Sandhedens  Navn 
til  deres  evige  Frelse  og  Gavn; 
Daaben  er  Himmelens  Port. 


Zion,  saa  prud,  snart  skal  staa  Brud, 
at  forenes  med  Himmelens  Gud; 
alle,  som  have  annammet  hans  Ord, 
gjort  derefter,  vil  arve  hans  Jord; 
evig  er  Himmelens  Lov. 

Walther  Muller 


DØDSFALD 

Søren  C.  Jensen  dode  i  Levan  Utah  den  21.  Juni  efter  ca. 
10  Maaneders  Sygdom.  Han  blev  født  den  13.  Juli  1852  i 
Dronningslund  Sogn,  Hjorring  Amt,  Danmark.  Hans  Hustru, 
Margrethe  Jensen,  overlever  ham  og  trøster  sig  i  Forvisningen 
om,  at  han  er  bortkaldt  til  et  bedre  Liv.  Begravelsen  fandt 
Sted  den  23.  Juni  i  Centerfield,  Utah. 

